
	Assumpte:
	Conveni de col·laboració 2022



Taradell, 17 de juny de 2022

REUNITS

D’una part el Sra. Míriam Martínez Raurell, en nom i representació de l’ajuntament de Taradell amb NIF P-0827800D, actuant en qualitat de legal representant.

De l’altra part, el Sr. Laia Solé Miquel, amb DNI 21774858E, actuant en nom i representació de l’Esbart Dansaire Sant Genís.

Les parts reconeixent-se mútuament capacitat per obrar, acorden subscriure aquest conveni i

MANIFESTEN


I.- Que l’Esbart Dansaire Sant Genís és una entitat constituïda en seu social a Taradell, l’any 1956. Té com a principals finalitats l’ensenyament i promoció dels balls tradicionals catalans, ball de bastons. Així com l’organització de ballades en diferents actes tan del municipi com fora d’aquest.   


II.- l’Ajuntament de Taradell vol col·laborar amb aquesta entitat en les diferents actuacions que realitza per la promoció i impuls d’activitats culturals en el municipi de Taradell i la col·laboració es fa efectiva a través de la signatura del present conveni, ja  que l’activitat principal de l’entitat anteriorment esmentada té una llarga tradició en el poble.(entenent per llarga tradició més de 40 anys) i potencia les costums, festes i tradicions catalanes.  I també és l’única entitat que pot desenvolupar el projecte d’activitats per a la qual està constituïda. 


III.- Que per acord de Junta de Govern Local de data 23 de maig de 2022 s’ha acordat aprovar el present conveni que es regirà per les següents:



CLÀUSULES


Primer.- L’objecte del conveni és establir els termes col·laboració entre l’Ajuntament de Taradell i l’Esbart Dansaire Sant Genís per dur a terme les activitats relacionades als antecedents I i II d’aquest document.


Segon.- L’Ajuntament es compromet a preveure una partida al pressupost municipal per finançar diferents activitats sorgides de les propostes que s’acordin per mutu acord de les dues parts.

Pel que fa a l’exercici pressupostari 2022, l’ajuntament es compromet a posar a disposició de l’entitat, respectant els termes d’aquest conveni, la quantitat de 2.000 € amb càrrec a la partida pressupostària 00008 33402 48907.


Tercer.- L’Ajuntament es compromet també, a donar suport i assessorament a l’entitat mitjançant el personal tècnic de que disposi, i a garantir, segons la seva disponibilitat, les infraestructures i recursos materials existents, perquè l’entitat pugui tirar endavant les activitats programades, segons es relaciona a continuació: material, cessió d’espais, etc.


Quart.- L’Ajuntament es compromet a efectuar el pagament de la subvenció de la següent forma: 

El primer pagament, en forma de bestreta, serà del 70% de l’import total de la subvenció atorgada i s’efectuarà en un termini màxim d’un mes a comptar des de presentació de la documentació sol·licitada.

El segon pagament, del 30% restant, es realitzarà en un termini màxim d’un mes a comptar des de la justificació deguda i correcta de l’activitat.


Cinquè.- L’entitat es compromet a: 

A. Executar les activitats per al desenvolupament de les quals es signa aquest conveni durant l’any 2022. 

B. Comunicar per escrit a l’Ajuntament la programació detallada de les diferents activitats amb una anticipació de 3 mesos i/o abans de que se’n faci difusió.

C. Executar les activitats per al desenvolupament de les quals es signa aquest conveni, de conformitat amb els principis de bona administració, bona fe i presumpció de legalitat, així com a la seva justificació d’acord amb l’establert a la Clàusula sisena.

D. [bookmark: _Hlk106104854]Realitzar les seves activitats tenint en compte el respecte per a la igualtat i no-discriminació per raó de sexe, orientació sexual i eliminació d’estereotips en el disseny i execució de les activitats.

E. Promoure activitats que impulsin la cohesió i inclusió social afavorint la participació dels col·lectius vulnerables i amb risc d’exclusió social.

F. Disposar d’una pòlissa de responsabilitat civil en vigor per a l’activitat en la qual s’inclogui l’activitat subvencionada, amb una cobertura mínima de 150.000€.

G. En el transcurs màxim d’un mes a partir de la signatura del conveni, aportar la documentació següent: 
1. Còpia del  DNI del/de la representant legal.
2. Escriptura de constitució o Estatuts.
3. Poders de representació i/o certificat expedit pel/per la Secretari/ària de l’entitat que acrediti la representació legal del/de la sol·licitant.
4. Còpia del Número d'Identificació Fiscal de l’entitat beneficiaria.
5. Declaració de les subvencions o altres ingressos obtinguts per a la mateixa finalitat i compromís de comunicar les que s’obtinguin en el futur, d’acord amb el model normalitzat. (annex 3)
6. Projecte d’activitats a realitzar pel que se signa el conveni, d’acord amb el model normalitzat. (annex 1)
7. Pressupost previst per al projecte pel que es signa el conveni, d’acord amb el model normalitzat. (annex 2)
8. Còpia de la pòlissa d’assegurança de responsabilitat civil i rebut de pagament vigent.

L’esmentada documentació haurà de presentar-se electrònicament en qualsevol de les llengües cooficials de Catalunya, anirà degudament signada per la persona sol·licitant i serà original o còpia degudament autenticada. No serà necessari presentar la dels apartats 1 a 4 si ja consta a les oficines municipals i no ha estat modificada.
L’esmentada documentació haurà de presentar-se telemàticament a través de la seu electrònica https://seuelectronica.taradell.cat/

El model normalitzat de sol·licitud, així com el de tots els documents exigits poden trobar-se també a la mateixa seu electrònica.

En cas que la documentació presentada sigui incorrecta o incompleta, es requerirà al/ a la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà la rescissió del conveni.

H. No concórrer a les subvencions dineràries que atorgui l’Ajuntament de Taradell. 

I. Fer constar la col·laboració de l’Ajuntament en l’execució del  projecte o de l’activitat, en tota la documentació impresa i en cartells o mitjans electrònics i audiovisuals. 

Per fer constar aquesta col·laboració s’inserirà el logotip actualitzat de l’Ajuntament, en la documentació anteriorment esmentada i segons el que estableix el manual d’imatge corporativa de l’Ajuntament de Taradell.

J. Justificar pel valor atorgat en el conveni i justificar únicament les despeses que responguin a la naturalesa de l’activitat objecte del conveni.
 

Sisè.-Despeses subvencionables i justificació.

Amb caràcter general es consideraran despeses subvencionables les següents:

· Despeses de l’adquisició de material fungible o no inventariable directament relacionats amb l’activitat
· Despeses de l’adquisició de béns mobles directament relacionats amb l’activitat
· Despeses de publicitat i propaganda dirigida a la difusió de les activitats
· Despeses de lloguer d’equips de so, llums, taules, cadires, etc...
· Despeses de contractació de serveis externs, contractació d’espectacles, etc...

En cap cas seran despeses subvencionables les següents:
· Interessos, recàrrecs i sancions administratives
· Dietes i despeses per desplaçaments dels membres de l’entitat, associació o col·lectiu
· Les factures emeses per persones que formin part de la Junta directiva de l’entitat o associació.
· Les factures referents a begudes alcohòliques.
· [bookmark: _Hlk106106190]Les factures derivades d’una activitat interna de l’entitat o destinades única i exclusivament als membres de l’entitat.
· Les factures derivades d’una activitat que hagi tingut uns ingressos superiors al 50% del cost total d’aquesta.

1.- La justificació es presentarà, a les oficines de l’Ajuntament, com a màxim el 31 de gener de 2023. 

2.- La justificació de la subvenció es farà a través del mètode de compta justificativa simplificada establerta a l’article 75 del Reglament de la Llei General de Subvencions, i a tal fi s’haurà de complimentar el model normalitzat  que es podran obtenir al Registre General i a la Web de l’Ajuntament  i s’hi hauran de fer constar els extrems següents:

a) Memòria de les activitats realitzades, dels resultats obtinguts i del compliment de les condicions imposades a la concessió de la subvenció. (annex 5)
b) Relació de les despeses produïdes per l’execució de l’actuació i cost total de la mateixa, indicant les variacions produïdes respecte el projecte inicial. (annex 4)
c) Relació dels ingressos i subvencions rebudes per l’entitat i que hagin contribuït al finançament de l’activitat subvencionada, amb indicació de l’import i procedència. (annex 4)
d) [bookmark: _Hlk70583823]Còpia de les factures corresponents i necessàries per a l’execució de les activitats subvencionades per un import superior a la quantitat atorgada com a subvenció.
3.- Per a l’acceptació de les justificacions, caldrà que la despesa hagi estat efectuada i pagada abans del 31 de desembre de 2022.

En el cas que els documents presentats com a justificació fossin incorrectes o incomplets, es comunicarà a l’interessat/ada la necessitat de subsanar les anomalies detectades en un termini màxim improrrogable de deu dies hàbils, a comptar de l’endemà  que sigui notificat, amb l’advertiment que de no fer-ho es procedirà a la revocació o a la reducció de la subvenció segons correspongui, amb la conseqüent obligació de reintegrament en cas que s’hagués avançat el seu pagament.

4.- A la data de finalització del termini de justificació, l’entitat haurà d’acreditar el compliment de la Llei 19/2014, del 29 de desembre, de transparència, accés a la informació pública i bon govern.

5.- Presentació dels programes i elements de comunicació en format digital on consti la col·laboració de l’Ajuntament de Taradell.


Setè.- El present conveni tindrà una de vigència d’1 any a comptar a partir del dia de la seva signatura o pròrrogues en el seu cas.

Vuitè.- Modificació del conveni. 
Amb posterioritat a la signatura del conveni i abans de la finalització de la seva vigència, es podrà modificar, d’ofici o prèvia sol·licitud del/de la beneficiari/ària, l’import, l’activitat, el termini d’execució, el de justificació i altres obligacions, quan no es perjudiquin els interessos de tercers i es doni algun dels supòsits següents:
a) Quan es produeixi una alteració en les condicions que es van determinar en la signatura  del conveni.
b) Quan el/la beneficiari/ària hagi obtingut per a la mateixa actuació altres subvencions, ajuts o aportacions de qualsevol origen, públic o privat, que sumats a la de l’Ajuntament superin el cost total del projecte o de l’activitat subvencionada.
c) Quan el/la beneficiari/ària no hagi justificat en temps i forma la totalitat de l’import concedit en el present conveni. 

Novè.- Resolució.

Seran causes de rescissió d’aquest conveni:
· El mutu acord de totes les parts.
· Incompliment de les clàusules del contracte.
· I les generals establertes en la legislació vigent.

En prova de conformitat, ambdues parts es ratifiquen en el contingut del conveni i el signen per duplicat exemplar i a un sol efecte, al lloc i data que figuren a l’encapçalament.



Míriam Martínez Raurell					Laia Solé Miquel
Regidora de Cultura					Esbart Dansaire Sant Genís

